19 beseer toe taxi’s, vragmotor botsTwee taxi’s en ‘n vragmotor was in die ongeluk betrokke (Foto: Verskaf( Altesaam 19 mense is beseer toe twee minibustaxi’s en ŉ vragmotor Dinsdagaand in Boksburg, Gauteng, in ŉ ongeluk betrokke was. Volgens Ross Campbell, woordvoerder van ER24, het die ongeluk omstreeks 17:30 in Innes-weg in Boksburg plaasgevind. “ER24 en ŉ ander private ambulansdiens is omstreeks 17:40 na die toneel ontbied. Al die mense wat in die ongeluk betrokke was, het daarin geslaag om hulself uit die voertuie te bevry,” bevestig Campbell. Volgens Campbell was die passasiers van die taxi’s mans en vroue van die werk af op pad huis toe. Hulle het ligte tot matige beserings opgedoen het. “Dertien van die passasiers is behandel en na die hospitaal vervoer vir verdere mediese sorg. Die oorblywende passasiers het vervoer na die hospitaal van die hand gewys.” “Die bestuurder van die vragmotor het ongedeerd van die voorval afgekom.” Die metropolisie was ook op die toneel om ondersoek in te stel.